Diari Oficial de la Generalitat Valenciana


Sumari del DOGV 9978, del 08-11-2024 (2024/11618)

RESOLUCIÓ de 5 de novembre de 2024, per la qual s'amplia el termini de justificació de les beques per al perfeccionament musical de joves intèrprets de fins a un mes de duració durant l'any 2024 i de fins a un any de duració, durant el curs acadèmic 2023/2024.
--------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9978

Data del DOGV
:   08-11-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11508

CVE
:   ZFFH-R-7767-02104

Data del document
:   05-11-2024

Organisme emissor
:   Institut Valencià de Cultura

Tipus de document
:   Resolució

Anàlisi jurídica

 Descriptors 

:   * Institut Valencià de Cultura
    * Vicepresidència Primera i Conselleria de Cultura i Esport
    * assignació per estudis
    * música
    * educació artística

Per mitjà de l'Orde 4/2023, de 6 de novembre, de la Vicepresidència Primera i Conselleria de Cultura i Esport (DOGV 9721, 09.11.2023), s'establixen les bases reguladores per a la concessió de beques, en règim de concurrència competitiva, destinades al perfeccionament musical de joves intèrprets.

L'ordene desseté de la mencionada orde establix com a termini per a la presentació de la documentació justificativa la següent:

«El termini per a presentar la justificació de la subvenció en els termes descrits en els apartats anteriors finalitzarà el dia 30 de novembre de 2024.»

No obstant això, ateses les característiques de les activitats a què es destinen estes ajudes, és ineludible la necessitat d'ampliar el termini de justificació per a facilitar que els beneficiaris puguen realitzar l'actuació objecte de subvenció dins del termini i en la forma corresponent.

En conseqüència, de conformitat amb l'article 160.4.b), de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), que establix que les persones que exercixen la presidència dels organismes públics i entitats de dret públic seran les competents per a realitzar la convocatòria de les subvencions, així com d'acord amb l'article 2, punt 2, lletra l) i l'article 4, punt 2, lletra j) del Reglament d'organització i funcionament de l'Institut Valencià de Cultura, aprovat pel Decret 5/2013, de 4 de gener i modificat, a este efecte, pel Decret 141/2014, de 5 de setembre, del Consell (DOGV 7355, 08.09.2014), en virtut dels quals correspon a la Presidència convocar i resoldre la concessió d'incentius, ajudes i subvencions de les diferents matèries culturals integrades en l'Institut Valencià de Cultura,

RESOLC

*Primer*

Ampliar fins al 10 de desembre de 2024, el termini de justificació per a les beques destinades al perfeccionament musical de joves intèrprets previstes en l'Orde 4/2023, de 6 de novembre, de la Vicepresidència Primera i Conselleria de Cultura i Esport (DOGV 9721, 09.11.2023).

*Segon*

Publicar la present resolució en el *Diari Oficial de la Generalitat Valenciana*, a l'efecte del que es preveu en els articles 32 i 41 de la Llei 39/2015, d'1 d'octubre, del procediment administratiu comú i de les administracions públiques. La present resolució tindrà efecte a partir del dia de la publicació en el *Diari Oficial de la Generalitat Valenciana*.

  

València, 5 de novembre de 2024

Álvaro López-Jamar Caballero

Director general de l'Institut Valencià de Cultura